E ſi fuere tan tarde deſque fallaren el venado, e dixeren a quellos q van en la yda, aquel va correr el mōte que non lopuede correr eſſe dia, deue recoger todos ſus monteros con todos ſus canes, e yr ſe el cō todos ellos para vna poſada la mas cerca que fallare de aquel monte, e ſi fuere tiempo de verano, que caten cerca de alguna agua, a do poſen, en tal manera que non fagan enojo al monte, porq lo puedā correr otro dia enla mañana, que dicho auemos encima que mejor es dexar de lo correr, ſi muy tarde es , q nō poner le los canes tarde, porq podria venir la noche, e perder ſe ya el venado por aquella quexa, mas otro dia tornar alli al alua, e correr ſu mōte ſegun de ſuſo auemos dicho, q ſe deue fazer, la dicha mōteria ſe deue entēder feyendo el venado bueno.